**Trojuholník**

 Každý z Vás vie , ako vyzerá trojuholník.



To však nie je jeho jediný možný tvar.

Keďže je ich veľa a rôznych druhov, musíme ich vedieť rozlíšiť a preto sa ich najskôr naučíme pomenovať.

 Trojuholník je útvar, ktorý má tri strany a tri vrcholy. Vrcholy
sa značia veľkými písmenami abecedy, lebo sú to body.

Najčastejšie ich začneme označovať od ľavého dolného rohu.



 A už vidíme vrcholy: A, B, C

 a strany : AB, BC, AC

Strany AB, BC a AC môžeme označiť aj malými písmenami
abecedy.



Oproti vrcholu A leží strana a .

Oproti vrcholu B strana b a oproti vrcholu C strana c

TEDA: Stranu BC značíme aj malým písmenom a . Stranu AC značíme aj malým písmenom b. ( Pre ľahšie zapamätanie : medzi dvoma veľkými písmenami je vždy tretie malé.)



 Samozrejme, nie všetky trojuholníky majú meno ABC. Môžu mať rôzne, pomenovania: DEF, KLM, XYZ, alebo zaujímavé KEL, DOM, VLK. A aby sme vždy nemuseli vypisovať slovo trojuholník, matematici majú pre neho označenia- Δ

Δ ABC - čítame trojuholník ABC a trojuholník KLM napíšeme - ΔKLM.

 Z tohto úvodu máte hneď prvý príklad na precvičenie:

A

Pr. 1 . Dopíš označenie strán alebo vrcholov do obrázka k trojuholníkom

|  |  |  |
| --- | --- | --- |
|  |  |  |

**Obvod trojuholníka**

Vieme že chodiť po obvode, je chodenie dookola okolo útvaru po všetkých jeho stranách.

 Trojuholník má tri strany, pretoje jeho obvod zložený z dĺžok jeho troch strán a bude

sa počítať podľa vzorca

o = a + b + c( o je obvod, a, b, c, sú dĺžky jeho strán)

Ukážem si výpočet obvodu podľa vzorových úloh:

I.Vypočítaj obvod trojuholníka ABC, ak jeho strany majú dĺžku a = 5 cm, b = 6 cm, c = 8 cm.



a = 5 cm

b = 6 cm

c = 8 cm

 o = ? .... cm

o = a + b + c

o = 5 + 6 + 8

o = 19

 o = 19 cm

Obvod Δ ABC je 19 cm.

Vypočítaj nasledovné príklady podľa vzorového riešenia:

Pr. 1 : Vypočítaj obvod trojuholníka ABC, ak jeho strany majú dĺžku a = 12 m, b = 9 m,

 c = 15 m.

Pr. 2 : Vypočítaj obvod trojuholníka KLM, ak jeho strany majú dĺžku k = 54mm, l = 60mm,

m = 86mm.